

**Қазақстан Республикасы Yкiметiнiң резервiнен қаражат бөлу туралы**

Қазақстан Республикасы Үкіметінің 2004 жылғы 23 қарашадағы N 1221 Қаулысы

      Алматы қаласында Көктөбе тауындағы төтенше жағдайдың салдарын жою мақсатында Қазақстан Республикасының Үкiметi  **ҚАУЛЫ ЕТЕДI** :

      1. Алматы қаласының әкiмiне Көктөбе тауындағы төтенше жағдайдың салдарын жою жөнiндегi жұмыстарды жүргізуге 2004 жылға арналған республикалық бюджетте табиғи және техногендiк сипаттағы төтенше жағдайларды жоюға және өзге де күтпеген шығыстарға көзделген Қазақстан Республикасы Үкiметiнiң резервiнен 200000000 (екi жүз миллион) теңге бөлiнсiн.

      2. Қазақстан Республикасы Қаржы министрлігі бөлiнген қаражаттың мақсатты пайдаланылуын бақылауды қамтамасыз етсiн.

      3. Алматы қаласының әкiмi Қазақстан Республикасы Төтенше жағдайлар министрлiгiне 2004 жылы орындалған жұмыстардың көлемi мен құны туралы есептi ұсынсын.

      4. Осы қаулы қол қойылған күнiнен бастап күшiне енедi.

*Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК